J e g y z ő k ö n y v

Készült: Gyűrűs Község Önkormányzati Képviselőtestületének 2022. augusztus 19. napján 14:00 órakor tartott nyílt üléséről.

Az ülés helye: Gyűrűs Kultúrház

8932 Gyűrűs, Ady E. u. 3.

Jelen vannak: Bertalan Tibor polgármester

 Ruzsics Lajosné képviselő

Varga-Kovács Emese képviselő

Távol maradt előzetes bejelentés alapján:

 Kardos Tímea alpolgármester

Kardos Vidor képviselő

Tanácskozási joggal meghívottak:

 Bucsák Katalin jegyző

**N a p i r e n d e l ő t t:**

Bertalan Tibor polgármester köszöntötte a megjelenteket, a jelenléti ív alapján megállapította, hogy a képviselőtestület – három fő jelenlétével - határozatképes, az ülést megnyitotta.

Bertalan Tibor polgármester tájékoztatást adott a két ülés között eltelt intézkedésekről, a két ülés között eltelt időszak eseményeiről, a saját és átruházott hatáskörben hozott fontosabb intézkedésekről.

Bertalan Tibor polgármester javasolja a kiadott napirendek elfogadását az alábbiak szerint:

**N a p i r e n d:**

1. ***Gyűrűs zártkert 1179 hrsz -ú ingatlanra érkezett vételi ajánlat elbírálása***

Elődaó: Bertalan Tibor polgármester

A Képviselőtestület a javasolt napirendi pontokat elfogadta.

**N a p i r e n d e k t á r g y a l á s a:**

1. ***Napirend:***

***Gyűrűs zártkert 1179 hrsz-ú ingatlanra érkezett vételi ajánlat elbírálása (a napirend szóban került előterjesztésre)***

Elődaó: Bertalan Tibor polgármester

Bertalan Tibor polgármester ismerteti a képviselő-testület tagjaival, hogy az önkormányzathoz kérelem érkezett a Gyűrűs zártkert 1179 hrsz-ú ingatlan megvásárlására vonatkozóan Rácz András Budapest, Határ út 24., 1. em. 5. a. szám alatti lakostól.

Az ingatlan Gyűrűs zártkert 1179 hrsz-ú, kivett zártkerti művelés alól kivett terület megnevezésű 789 m2 területnagyságú az önkormányzat kizárólagos tulajdonában áll.

A képviselő-testület tagjai támogatják az ingatlan értékesítését, mivel az önkormányzat részére jelentős bevételt jelentene, melyet a már meglévő ingatlanok fejlesztésére szeretnének fordítani.

Bertalan Tibor polgármester javasolta az ingatlan értékesítését, az ajánlat elfogadását.

**A képviselőtestület három igen szavazattal, ellenszavazat és tartózkodás nélkül az alábbi határozatot hozta:**

***37/2022. (VIII.19.) önkormányzati Határozat***

 ***Gyűrűs Község Önkormányzat képviselőtestület akként határoz, hogy a***

***Gyűrűs zártkert 1179 hrsz-ú, kivett zártkerti művelés alól kivett terület megnevezésű 789 m2 1/1 tulajdoni hányadú ingatlant mindösszesen 236.700,-Ft eladási áron el kívánja idegeníteni Rácz András Budapest, Határ út 24., 1. em. 5. a. szám alatti lakosnak.***

***A település Polgármesterét felhatalmazza az adásvételi szerződés aláírására.***

***Határidő: folyamatos***

***Felelős: Bertalan Tibor polgármester***

Egyéb kérdés, hozzászólás nem merült fel a polgármester az ülést 14,45 órakor bezárta.

 kmft.

 Bertalan Tibor Bucsák Katalin

 polgármester jegyző